สวัสดีค้ะ อยากสอบถามเรื่องยาคุมกำเนิดค่ะ ตอนนี้ทาน YAZ combination pill อยู่ค่ะ แต่พอดีทาน ไฟเบอร์มะนาวไปด้วยทุกวัน เพราะมีปัญหาถ่ายยากค่ะ ตอนถ่ายจะคล้ายกับท้องเสีย แต่ถ่ายแค่ครั้งเดียวค่ะ ตอนนี้กำลังกังวลว่าตัวยาคุมจะไม่ได้ผลถ้าถ่ายเหลวอะค่ะแต่ระยะเวลาระหว่างทานยา กับตอนถ่าย มากกว่า 8 ชั่วโมงทุกวันนะคะ ทานยาตอน4ทุ่ม และถ่ายตอนตื่นเช้า (6 โมง+) เห็นบางเว็ปบอกว่ายาจะไม่ได้ผลถ้าถ่ายเหลวก่อน3ชั่วโมงหลังทานยา บางเว็ปบอกว่าจะไม่ได้ผลเลยถ้าถ่ายเหลว แพทย์ช่วยหน่อยนะคะ ><
สวัสดีค่ะ หากทานไฟเบอร์ แล้วทำให้เกิดอาการท้องเสีย คือมีถ่ายอุจจาระเหลว น ก็แสดงว่าไฟเบอร์ที่ทานไป ไปกระตุ้นให้ลำไส้เคลื่อนไหวเร็วกว่าปกติ ซึ่งอาจมีผลต่อการดูดซึมของยาคุม และอาจทำให้ประสิทธิภาพของยาคุมลดลงได้ แม้จะถ่ายแค่ 1 ครั้งต่อวัน และแม้จะทานยาคุมกับไฟเบอร์คนละเวลาก็ตามค่ะแต่หากอุจจาระไม่ได้เหลว เป็นก้อนปกติ และถ่ายแค่ 1 ครั้งต่อวัน ก็จะไม่น่ามีผลต่อประสิทธิ ภาพของยาคุมค่ะดังนั้น หากทานไฟเบอร์ยี่ห้อนี้แล้วเกิดการถ่ายอุจจาระเหลว ก็ไม่แนะนำให้ทานต่อเนื่อง เพราะย่อมมีผลต่อการทำงานของลำไส้ และอาจมีผลต่อประสิทธิภาพของยาคุมได้ และเมื่อหยุดทาน อาจทำให้เกิดอาการท้องผูกมากขึ้นได้ค่ะแนะนำควรใช้วิธีอื่นๆ ในการรักษาอาการท้องผูก ได้แก่ การดื่มน้ำเปล่ามากๆ ทานผักและผลไม้เยอะๆ ออกกำลังกายสม่ำเสมอ หรือเลือกไฟเบอร์ยี่ห้อที่ทานแล้วไม่ได้ทำให้เกิดท้องเสียค่ะ